White Hart Lane

White Hart Lane var hjemmebanen til Tottenham Hotspur FC, og lå i Tottenham, London. Arenaen hadde  sitteplasser ved siste seriekamp i 2017. Rivingen av stadionet ble startet rett etter sesongslutt av 2016-17 sesongen. Tottenham Hotspur flyttet til et nytt stadion som er en del av det store Northumberland utviklingsprosjekt som erstatning for White Hart Lane. Det ble annonsert i 2008 og ble ferdigstilt til sesongen 2018/19.

Tottenham Hotspur flyttet til White Hart Lane i 1899, og den første kampen ble spilt i september og endte med 4-1-seier mot Notts County. 5000 tilskuere overvar den historiske kampen.

Rundt 1923 var kapasiteten kommet opp i 50 000. I 1953 ble det installert flomlys, og siden har arenaen gjennomgått forbedringer på 70-tallet, på midten av 80-tallet og igjen rundt 1996, da de siste endringene ble gjennomført og banen også fikk de enorme Jumbotron-skjermene på hver kortside.

Tribuner
 West Stand – Total: 6 890
 North Stand – Total: 10 086
 East Stand – Total: 10 691
 South Stand – Total: 8 573

Rekorder
Høyeste registrerte tilskuertall gjennom tidene: 75 038 (Tottenham-Sunderland, 5. mars 1938 (det faktiske antallet tilskuere var trolig flere tusen høyere)

Referanser 

Fotballstadioner i England
Idrettsanlegg i London
Tottenham Hotspur FC
Fotballstadioner brukt under OL